***Оглас за работа за асистент на ПТС***

|  |  |  |  |  |
| --- | --- | --- | --- | --- |
|  |  | Paveikslėlis, kuriame yra gėlė  Automatiškai sugeneruotas aprašymas |  |  |

**Инструмент за претпристапна помош (ИПА)**

**Твининг Проект „Понатамошна поддршка за имплементирање на Националната рамка квалификации”**

**Реф. Бр. : MK IPA 17 SO 01 21**

**има потреба од ангажирање**

**Асистент на постојаниот твининг советник (ПТС асистент)**

Твининг проектот „Понатамошна поддршка за имплементирање на Националната рамка за квалификации“ е заеднички проект помеѓу Република Северна Македонија и Република Литванија, претставуван од Министерството за образование и наука на Република Северна Македонија и Министерството за образование, наука и спорт на Република Литванија.

Главната цел на проектот, кој е имплементиран од конзорциум од релевантни државни институции од Литванија, Франција и Словенија, е дополнително зајакнување и операционализација на Националната рамка за квалификации (НРК), со цел да се зголеми вработливоста, мобилноста и социјалната интеграција на работниците и учениците.

Проектот бара асистент на постојаниот твининг советник (ПТС асистент), чии активности вклучуваат поддршка на ПТС во координацијата и управувањето со твининг проектот. Проектот започна на 1 октомври 2021 година и ќе трае 27 месеци.

ПТС асистентот ќе биде ангажиран со полно работно време со договор за услуги и ќе биде со работна локација во Скопје. **Лица кои имале каков било договор за ангажман со државната администрација во претходните шест месеци нема да бидат земени предвид за оваа позиција.**

**Задачите на ПТС асистентот вклучуваат:**

* Помош на ПТС во секојдневната имплементација на проектот;
* Планирање, организирање и координација на активностите поврзани со управување на канцеларијата;
* Преземање обврски околу спроведување на административните работи во однос на имплементацијата на проектот;
* Одржување блиски работни односи и дијалог со администрацијата на земјата- корисник;
* Одржување на системите за ахривирање и уредување на документите за полесна размена на информации помеѓу учесниците во проектот;
* Преземање обврска околу подготовките и поднесување извештаи за мисијата, водење евиденција за реализирани работни часови и сертификати за мисија;
* Организација на семинари, обуки, состаноци и други посети надвор од Република Северна Македонија;
* Подготовка на квартални состаноци на Управниот одбор на проектот, вклучително и подготовка на квартални периодични извештаи;
* Да извршува функција како преведувач/толкувач, кога е потребно.

ПТС Асистентот ќе биде избран во согласност со следните критериуми за избор:

Потребни вештини и искуство:


:

* Завршено високо образование на академски студии од најмалку VII/1 или 240 кредити според ЕКТС, предност ќе имаат кандидатите со завршени политички науки, општествени науки, или која било друга дисциплина релевантна за позицијата;
* Течно зборува и пишува македонски јазик со одлично познавање на пишан и говорен англиски јазик;
* Практично искуство во секојдневни активности поврзани со поддршка за превод и толкување на меѓународни советници/експерти;
* Докажано искуство во администрација и управување со проекти;
* Искуство на проекти финансирани од меѓународни донатори, на пример: проекти финансирани од ЕУ, како што се твининг проекти, ќе бидат предност;
* Одлични компјутерски вештини (MS Word, Excel, Интернет, итн.);
* Одлични организациски вештини;
* Одлични меѓучовечки и комуникациски вештини.

Кандидатите треба да ја испратат нивната биографија (во формат Еуропас) со мотивационо писмо на англиски јазик на електронската адреса **indrija.askeloviciene@esf.lt** со наслов „RTA Assistant“ до **22 октомври 2021 година.** Кандидатите кои ќе влезат во потесен избор ќе бидат поканети на интервју.

Документи кои треба да се приложат со скенираната верзија како дел од апликацијата:

* Диплома/уверение за стекнато високо образование на академски студии од најмалку VII/1 или 240 кредити според ЕКТС, предност диплома/уверение од политички науки, општествени науки, или која било друга дисциплина релевантна за позицијата; ;
* Меѓународно признат сертификат за познавање на јазикот (доколку е применливо);
* Препораки од претходниот работодавач/и (доколку е применливо).

 **Овој проект е финансиран од Европската Унија**